**PRAVILNIK O PRILAGAJANJU ŠOLSKIH OBVEZNOSTI IN O DODELITVI STATUSA UČENCEM OŠ PREBOLD**

1. **SPLOŠNA DOLOČBA**
2. člen

Ta pravilnik ureja pravila o postopku pridobitve statusa perspektivnega ali vrhunskega športnika oziroma perspektivnega ali vrhunskega mladega umetnika in o prilagajanju šolskih obveznosti učencem osnovne šole, ki so pridobili naveden status.

1. **POGOJI ZA PRIDOBITEV STATUSA**
2. člen
3. Status učenca **perspektivnega športnika** lahko pridobi učenec:
* ki je registriran pri nacionalni panožni športni zvezi in
* tekmuje v uradnih tekmovalnih sistemih nacionalnih panožnih zvez.

Predlagatelj mora za podelitev statusa predložiti:

* potrdilo o registraciji učenca pri nacionalni panožni športni zvezi in
* potrdila o tekmovanjih v uradnih tekmovalnih sistemih nacionalnih panožnih zvez s podpisom odgovorne osebe in žigom športnega društva oziroma kluba, ki je vključen v nacionalno panožno zvezo, katere član je učenec.
1. Status učenca **perspektivnega mladega umetnika** lahko pridobi učenec:
* ki se udeležuje državnih tekmovanj s področja umetnosti.

Predlagatelj mora za podelitev statusa predložiti:

* najmanj tri verodostojna potrdila o udeležbi učenca na državnih tekmovanjih s področja umetnosti.
1. Status učenca **vrhunskega športnika** lahko pridobi učenec:
* ki doseže vrhunski športni dosežek mednarodne vrednosti.

Predlagatelj mora za podelitev statusa predložiti:

* potrdila o doseženem vrhunskem dosežku mednarodne vrednosti (vrhunski športni dosežek evropske ali svetovne vrednosti), ki ga izda nacionalna panožna zveze s podpisom odgovorne osebe in žigom, ali izpis iz uradne evidence na spletnih straneh nacionalne panožne zveze oziroma drugih pristojnih organov oz. inštitucij.
1. Status učenca **vrhunskega mladega umetnika** lahko pridobi učenec:
* ki dosega najvišja mesta oziroma nagrade na državnih tekmovanjih s področja umetnosti.

Predlagatelj mora za podelitev statusa predložiti:

* najmanj tri verodostojna potrdila o doseženih mestih oziroma prejetih nagradah na državnih tekmovanjih ali mednarodnih tekmovanjih s področja umetnosti ali izpis iz uradne evidence na spletnih straneh pristojnih organov oz. inštitucij.
1. **POSTOPEK ZA PRIDOBITEV, MIROVANJE OZIROMA PRENEHANJE STATUSA**
2. člen

O dodelitvi statusa, mirovanju oziroma prenehanju statusa **odloči ravnateljica** z odločbo. Postopek se vodi po pravilih Zakona o splošnem upravnem postopku (v nadaljevanju ZUP) in v skladu s tem pravilnikom.

Ravnateljica izda odločbo o dodelitvi statusa najkasneje do **15. oktobra**. O vlogah za dodelitev statusa oziroma o mirovanju ali odvzemu statusa, ki so vložene med šolskim letom, ravnateljica odloči najkasneje **v roku 8 dni** od dneva popolne vloge.

Odločba se vroči staršu, ki je podal predlog oziroma vložil vlogo, ali enemu od staršev, če sta predlog oziroma vlogo podala oba.

Razrednik učenca dokumentacijo pregleda in jo v treh dneh predloži ravnateljici. Razrednik lahko v primeru nepopolne ali nepravilno izpolnjene vloge vlagatelja opomni, da jo nemudoma dopolni.

Če ravnateljica prejme nepopolno vlogo, vlagatelja pisno pozove (z vročitvijo po pravilih ZUP), da jo dopolni najkasneje v 8 dneh. Če je vlagatelj v roku ne dopolni, se vloga s sklepom zavrže kot nepopolna.

Pred odločitvijo **ravnateljica pridobi**:

* v prvem vzgojno-izobraževalnem obdobju **mnenje razrednika**,
* v drugem in tretjem pa **mnenje razrednika in mnenje oddelčnega učiteljskega zbora**.

Ravnateljica si pridobi mnenje iz prejšnjega odstavka o obstoju ustreznih okoliščin ter dejstev pri učencu, in sicer:

* pred dodelitvijo statusa o morebitnih razlogih za zavrnitev vloge, za dodelitev statusa za določeno obdobje med letom ipd.,
* pred odločitvijo o mirovanju statusa oziroma odvzemu, o dejstvih in okoliščinah, povezanih z neizpolnjevanjem obveznosti učenca oziroma glede slabšega učnega uspeha ipd.

Pred odločitvijo ravnateljica za preučitev vlog ter za preverjanje izpolnjevanja pogojev za dodelitev želenega statusa imenuje strokovno komisijo izmed ustreznih učiteljev ter razrednikov učencev. Komisija preuči tudi zahtevano mnenje razrednika oziroma/in oddelčnega učiteljskega zbora ter v **7 dneh** oblikuje obrazložen predlog odločitve za ravnateljico.

1. **Pridobitev statusa**
2. člen

Ravnateljica dodeli učencu status **za tekoče šolsko leto ter še do 15. oktobra** (v naslednjem šolskem letu) ali **za določeno obdobje med tekočim šolskim letom**.

Status se učencu dodeli za določeno obdobje med tekočim šolskim letom, če je bila vloga podana med letom, če tako predlagajo starši ali če na podlagi mnenja razrednika oziroma oddelčnega učiteljskega zbora ravnateljica oceni, da je dodelitev krajšega trajanja statusa v korist učenca.

Učenec **prične uresničevati pravice** in obveznosti iz naslova dodeljenega statusa od vročitve odločbe ter podpisa dogovora o prilagajanju šolskih obveznosti dalje.

1. člen

Pridobitev statusa učenca iz tega pravilnika **predlagajo starši** ali zakoniti zastopnik (v nadaljevanju: starši) učenca **z obrazloženo pisno vlogo (priloga 1).**

K vlogi za pridobitev statusa ter za prilagajanje šolskih obveznosti je treba priložiti **verodostojna dokazila**, ki dokazujejo izpolnjevanje predpisanih pogojev za pridobitev želenega statusa (2. člen) **ter načrt aktivnosti** na področju športnega oziroma umetniškega udejstvovanja (treningi, načrt izobraževanja na drugi šoli oziroma v okviru druge organizacije na področju umetnosti, tekmovanja, nastopi ipd.) **za tekoče šolsko leto**.

1. člen

**Vlogo** za pridobitev statusa na uradnem obrazcu šole **skupaj z dokazili** o izpolnjevanju pogojev iz tega pravilnika lahko starši razredniku učenca vložijo **od 1. septembra oziroma od prvega dne pouka** v novem šolskem letu in najkasneje do 30. septembra.

Ne glede na prejšnji odstavek lahko predlagatelj poda vlogo za dodelitev statusa **med šolskim letom**, če učenec izpolni pogoje za dodelitev statusa šele po septembru oziroma se je v osnovno šolo prepisal med šolskim letom.

1. **Mirovanje statusa**
2. člen

Ravnateljica odloči o mirovanju statusa **na predlog** razrednika, učiteljskega zbora ali staršev učenca.

Mirovanje statusa se lahko predlaga zaradi bolezni, poškodbe ali drugih utemeljenih razlogov.

O predlogu odloči z odločbo najkasneje v **10 dneh** po prejemu pisnega predloga in po predhodni pridobitvi mnenja iz 3. člena tega pravilnika ter v njej določi datum pričetka ter izteka mirovanja ob upoštevanju predloga in organizacije pouka ter drugih obveznosti učenca.

Med mirovanjem statusa učenec ne more uveljavljati pravic, ki so mu bile z njim dodeljene.

 **3. Prenehanje oziroma odvzem statusa**

8. člen

Učencu lahko preneha status:

* na zahtevo staršev učenca
* s potekom časa, za katerega mu je bil dodeljen status,
* če prenehajo razlogi, zaradi katerih mu je bil status dodeljen (preneha trenirati oziroma več ne trenira na določeni ravni, se neha udejstvovati na področju umetnosti v okvirih, ki so pogoj za pridobitev statusa ipd.),
* če ni več učenec osnovne šole, na kateri je pridobil status,
* če se mu status odvzame.

Ravnateljica odloči o zahtevi oziroma predlogu za prenehanje oziroma odvzemu statusa učenca po predhodni pridobitvi mnenja iz 3. člena tega pravilnika z odločbo najkasneje v **10 dneh** po prejemu vloge (ob upoštevanju predloga in organizacije pouka ter drugih obveznosti učenca). V odločbi določi datum prenehanja statusa, če ta ne preneha v skladu s pravili ZUP in tem pravilnikom.

Po prenehanju statusa učenec ne more uveljavljati pravic, ki so mu bile z njim dodeljene.

**Prenehanje statusa na predlog staršev**

9. člen

Starši lahko kadar koli med trajanjem statusa ravnateljici podajo pisni predlog za prenehanje svojemu otroku – učencu šole ter v njem navedejo želeni datum prenehanja.

**Odvzem statusa**

10. člen

Odvzem statusa lahko **predlaga** razrednik ali učiteljski zbor.

Predlagatelj pisno utemelji, v čem in kdaj učenec ni oziroma ne izpolnjuje dogovorjenih obveznosti iz dogovora o prilagajanju šolskih obveznosti ter navede negativne posledice za učenca za učni uspeh ali druge negativne posledice zaradi kršitve učenčevih dolžnosti, določenih z dogovorom oziroma z zakonom ter drugimi predpisi in akti šole (npr. se neprimerno vede, krši hišni red oziroma pravila šolskega reda ter s svojim vedenjem daje slab zgled drugim učencem, zlorablja ugodnosti iz naslova statusa, se ne drži dogovorjenih rokov za ustno oziroma pisno ocenjevanje, ima 5 ali več neopravičenih ur, ni pripravljen zastopati šole – razen če je v času prireditev ali tekmovanj za osnovno šolo na pripravah ali tekmovanjih na najvišji ravni ipd.).

Ravnateljica po prejetem predlogu razišče, ali so navedbe resnične ter vse okoliščine, pomembne za odločitev o odvzemu statusa.

1. **PRILAGAJAJE ŠOLSKIH OBVEZNOSTI**

11. člen

Prilagajanje šolskih obveznosti učenca s statusom se uredi v **pisnem Dogovoru o prilagajanju šolskih obveznosti med šolo in starši (dalje: Dogovor).**

Predlog pisnega Dogovora ravnateljica ponudi v podpis staršem najkasneje v roku **7 dni** od izdaje odločbe o dodelitvi statusa.

Učenec ima pravico izraziti svoje mnenje glede svojega statusa ter glede prilagajanja šolskih obveznosti.

K oblikovanju oziroma usklajevanju Dogovora lahko ravnateljica povabi starše, učenca in razrednika, lahko pa tudi druge osebe, pomembne za uspešno izvajanje prilagajanja šolskih obveznosti glede na značilnosti športnih aktivnosti ali aktivnosti učenca na področju umetnosti.

Dogovor o prilagajanju šolskih obveznosti začne veljati, ko ga podpišejo starš in ravnateljica osnovne šole, učenec pa od podpisa Dogovora dalje prične uresničevati pravice in obveznosti iz naslova pridobljenega statusa.

12. člen

Učencu s statusom se prilagodi obiskovanje pouka in drugih dejavnosti ter načini in roki za ocenjevanje znanja, in sicer praviloma tako, da jih lahko opravi v posameznem ocenjevalnem obdobju. Obseg prilagoditev se v Dogovoru določi v odvisnosti od vrste statusa učenca ter konkretnih okoliščin pri posameznem učencu v zvezi z razlogi za potrebo po statusu.

**Prilagajanje obiskovanja pouka ter drugih obveznih dejavnosti**

13. člen

Učenec s statusom ima lahko naslednje prilagoditve pouka:

* učenec lahko izostane eno ali več ur pouka v posameznem dnevu zaradi nujnih potreb treningov in vadbe v obdobju pred načrtovanimi tekmami ali nastopi,
* učenec lahko en ali več dni v tednu izostane od pouka zaradi udeležbe na tekmovanjih ali nastopih, ki potekajo v času pouka zaradi priprav na pomembnejša tekmovanja ali nastope,
* šola lahko učencu po potrebi prilagodi vsebine, metode in oblike dela ter mu nudi različne oblike individualne pomoči (dopolnilni pouk, dodatno posvetovanje z učiteljem, učno pomoč drugega učenca prostovoljca ipd.),
* učenec je lahko opravičen obveznosti udeležbe na ekskurzijah, športnih dnevih, šole v naravi ipd.

Učenec lahko koristi ugodnost iz te točke v okviru predloženega načrta aktivnosti na ustreznem športnem oziroma umetniškem področju, če klub ali nacionalna panožna zveza oziroma šola (pri vzporednem šolanju) ali druga organizacija s področja umetnosti z uradnim dokumentom (z žigom in podpisom trenerja/učitelja ali druge pooblaščene osebe) izda učencu pisno opravičilo oziroma obvestilo ali letni načrt dela, iz katerega so razvidni raven, čas-datum in kraj tekmovanja ali nastopa oziroma gre na daljše priprave na pomembnejše tekmovanje oziroma nastop ipd. Naveden dokument predloži razredniku **najmanj 10 dni** pred povečanimi obremenitvami.

**Prilagajanje načinov in rokov ocenjevanja ter drugih obveznosti v zvezi s pridobivanjem in preverjanjem znanja**

14. člen

Učenec s statusom ima lahko naslednje prilagoditve **ocenjevanja znanja**:

* Učenec opravi pisno in ustno ocenjevanje znanja praviloma na napovedane roke za vse učence. Izjemoma, če tega ne dopuščajo predhodne obremenitve zaradi treningov oziroma vaj ali upravičena odsotnost v času pisnega ocenjevanja znanja, se lahko učenec predhodno z učiteljem dogovori za drug termin individualnega pisnega in ustnega ocenjevanja znanja (pri rednem pouku ali izven tega).
* Učenec mora biti ocenjen najmanj 14 dni pred koncem vsakega ocenjevalnega obdobja. Izjemoma je lahko ocenjen tudi v obdobju zadnjih 14 dni, če se (starši oz. učenec) glede na vse okoliščine z učiteljem posameznega predmeta dogovori, da opravlja pisno ocenjevanje znanja v tem obdobju; v tem obdobju ne velja ugodnost iz 1. alineje.
* Učenec ima možnost za dodatno posvetovanje z učiteljem v času rednega delovnega časa učitelja.
* V vsakem ocenjevalnem obdobju morajo učenci s statusom pridobiti toliko ocen, kot jih določa Pravilnik o ocenjevanju in preverjanju znanja.
1. **OBVEZNOSTI UČENCA TER DRUGIH UDELEŽENCEV**

**Aktivnosti učenca ter prilagajanje šolskih obveznosti**

15. člen

Učenec ter drugi udeleženci aktivnosti, povezanih s statusom učenca ter v zvezi s prilagajanjem šolskih obveznosti, morajo izpolnjevati obveznosti, določene v Dogovoru, s tem pravilnikom in v ustreznih predpisih, ki jih zavezujejo v zvezi s področjem njihovega dela.

**1. Obveznosti učenca so:**

- da spoštuje šolska pravila;

- da se ravna po pravilih v pisnem Dogovoru o prilagajanju šolskih obveznosti;

- da vestno opravlja šolske obveznosti: sodeluje pri pouku, redno opravlja domače naloge, redno prinaša potrebne šolske pripomočke, sam poišče pomoč učitelja v času dopolnilnega pouka, če to pomoč potrebuje, pri sošolcih pozve o obravnavani učni snovi in obveznostih za čas odsotnosti;

- da se dogovarja z učiteljem za pisno in ustno ocenjevanje znanja v skladu s prvo alinejo prejšnjega odstavka;

- da se pred predvidenimi izostanki pozanima pri učiteljih o učnih vsebinah, ki se bodo med njegovo odsotnostjo pri pouku obravnavale;

- da sporoči vse spremembe v zvezi s statusom (prekinitev treniranja, šolanja oz. umetniškega udejstvovanja, poškodba ipd.);

- da redno obvešča starše, trenerja in razrednika o učnem uspehu;

- da zastopa osnovno šolo na šolskih tekmovanjih in prireditvah.

**2. Obveznosti staršev so:**

- da redno spremljajo učni uspeh in vedenje svojega otroka – učenca v šoli;

- da redno sodelujejo s šolo;

- da obiskujejo pogovorne ure in roditeljske sestanke;

- da redno in pravočasno pisno opravičijo izostanke v skladu s šolskimi pravili oziroma pred izostankom pridobijo odobritev razrednika oziroma ravnateljice, če je ta več kot 5 dni in še ni predhodno odobren v Dogovoru o prilagajanju šolskih obveznosti.

**3. Obveznosti razrednika so:**

- v šolsko dokumentacijo vpiše zahtevane podatke o statusu učenca (številko dogovora, vrsta statusa, čas dodelitve, mirovanje, prenehanje);

- obvešča ravnateljico in starše o vseh kršitvah dogovora v zvezi s statusom;

- ravnateljici posreduje pisna mnenja in predloge za mirovanje, prenehanje ali odvzem statusa;

- da usklajuje aktivnosti v zvezi s prilagajanjem šolskih obveznosti učenca v skladu s pravilnikom in Dogovorom o prilagajanju šolskih obveznosti;

- da spremlja izpolnjevanje pisnega dogovor o prilagajanju šolskih obveznosti in po potrebi opozarja podpisnike na obveznosti iz dogovora;

- ob povečani intenzivnosti vadbe v določenem obdobju v sodelovanju z učencem, starši in učitelji oblikuje dogovor o prilagoditvah obsega domačih nalog, ocenjevanju in drugih obveznosti v tem obdobju in to zabeleži pod opombe v dnevnik oddelka;

- učencu organizira učno pomoč drugega učenca prostovoljca.

**4. Obveznosti učiteljev šole so:**

- da v primeru slabšega znanja vključijo učenca v dopolnilni pouk;

- v primeru napovedane daljše učenčeve odsotnosti učenca obvestijo, katero učno snov bodo v času njegove odsotnosti obravnavali;

- da se v primeru večjega števila treningov, vadb, nastopov oziroma tekmovanj dogovorijo z učencem o času opravljanja pisnega oziroma ustnega ocenjevanja znanja;

- da usmerjajo učenca k nadaljnjemu delu ter ga navajajo na samostojno delo doma.

**5. Obveznosti ravnateljice so:**

- da spremlja izvajanje Dogovora o prilagajanju šolskih obveznosti.

**6. Obveznosti trenerja/učitelja na področju umetniškega udejstvovanja učenca so:**

- da spremlja šolski uspeh učenca (če starši s tem soglašajo);

- po potrebi sodeluje z učencem in starši na pogovornih urah pri razredniku (če starši s tem soglašajo);

- da obvešča šolo o terminih treningov, priprav, vaj oziroma tekmovanj, nastopov;

- da obvešča šolo (razrednika) najmanj 5 dni vnaprej z uradnim pisnim opravičilom oziroma obvestilom ustanove, v kateri izvaja svoje delo, o potrebnem izostanku učenca, o spremembah glede terminov povečanega obsega treningov in priprav oz. vaj na tekmovanja in nastope. Napove izostanke od pouka zaradi priprav oziroma udeležbe na tekmovanjih ali nastopih.

1. **HRAMBA DOKUMENTACIJE**

 16. člen

Razrednik in učitelj, ki poučujejo učenca s statusom, prejmejo kopijo Dogovora o prilagajanju šolskih obveznostih in individualnega načrta.

Za vodenje evidence in dokumentacije ter za hrambo se smiselno uporabljajo pravila, določena v Pravilniku o zbiranju in varstvu osebnih podatkov za področje osnovnošolskega izobraževanja ter v Pravilniku o dokumentaciji v osnovni šoli.

Opravičila oziroma obvestila kluba, društva, šole oziroma nacionalne panožne zveze hrani razrednik v osebni mapi učenca.

1. **VARSTVO PRAVIC**

17. člen

Starši lahko zoper odločbo o zavrnitvi vloge za dodelitev statusa, o prenehanju oziroma odvzemu statusa ali mirovanju statusa v **roku 15 dni** od vročitve odločbe ravnateljice vložijo pritožbo. Pritožbo vložijo neposredno v tajništvu šole ali jo pošljejo s priporočeno pošiljko na naslov šole. Za podajo pritožbe in vročanje veljajo pravila ZUP.

**O pritožbi** odloča **pritožbena komisija** z odločbo ter po pravilih ZUP.

Pritožbena komisija mora odločiti o pritožbi v najkrajšem času, najkasneje pa v roku **15 dni** od dneva popolne pritožbe.

Odločitev pritožbene komisije je dokončna.

18. člen

Dogovor o prilagajanju šolskih obveznosti je enako obvezujoč za vse, na katere se nanaša oziroma ki so ga podpisali.

Učenec ima vselej pravico izraziti mnenje ali podati predlog o svojih pravicah in obveznostih v zvezi s statusom. Ravnateljica mora mnenje učenca upoštevati pri sprejemanju odločitve.

Med izvajanjem dogovora o prilagajanju šolskih obveznosti lahko starši ali drugi podpisniki dogovora podajo posamezne predloge ali pripombe v zvezi z izvajanjem dogovora.

V primeru, da razrednik ali posamezni učitelj krši pravice učenca, dogovorjene v Dogovoru o prilagajanju šolskih obveznosti, lahko starši učenca v **8 dneh** po kršitvi pravic pri ravnateljici **zahtevajo varstvo pravic učenca.**

O **zahtevi za varstvo pravic** oziroma pritožbi zaradi neupoštevanja dogovorjenih pravic oziroma obveznosti, ki izhajajo iz statusa, **odloča ravnateljica šole**.

19. člen

Če se v postopku ugotovi, da šola ni izpolnila dogovorjenih obveznosti, je dolžna učencu zagotoviti novo možnost, da opravi svoje obveznosti.

1. **PREHODNI IN KONČNI DOLOČBI**

20. člen

Z dnem uveljavitve tega pravilnika preneha veljati Pravilnik o prilagajanju šolskih obveznosti z dne 1. 9. 2008.

21. člen

Ta pravilnik začne veljati dan po sprejemu, sprejet 27. 9. 2018 na seji Sveta zavoda Osnovne šole Prebold, uporablja pa se za šolsko leto 2018/2019 od 1. 9. 2018 dalje.

Objavi se na spletni strani šole ter v publikaciji šole, učence in starše pa obvestijo o njegovem sprejetju razredniki na razrednih urah oziroma starše na prvem naslednjem roditeljskem sestanku.

RAVNATELJICA:

Vesna Kumer

**PRILOGA 1: VLOGA**

**………………………………….**

**………………………………….** vlogo prevzel-a:

**…………………………………. …………………………………**

(ime, priimek in naslov staršev/zakonitega zastopnika)

Datum: …………………………….

**OSNOVNA ŠOLA PREBOLD**

**GRAŠČINSKA CESTA 7**

**3312 PREBOLD**

**ZADEVA: VLOGA – PREDLOG ZA DODELITEV STATUSA UČENCA**

* mladega umetnika/športnika

Starši/zakoniti zastopnik (dalje: starši) učenca-ke ………………………………………., ki v šolskem letu 20…./20…. obiskuje ……. Razred Osnovne šole Prebold, predlagamo, da se našemu otroku dodeli status:

* □ perspektivnega športnika // □ vrhunskega športnika;
* □ perspektivnega mladega umetnika // □ vrhunskega mladega umetnika.

Status potrebuje:

* □ za eno leto / v šolskem letu 20…./20….;
* □ za določeno obdobje med šolskim letom, in sicer od …………. do …………. .

Podelitev statusa predlagamo in želimo zaradi naslednjih okoliščin:

Učenec-ka je:

1. **športnik-ca** in
* je član-ica □ kluba/ □ društva …………………………… in je □ registriran-a pri nacionalni panožni športni zvezi …………………………………………………. .
* tekmuje v uradnih tekmovalnih sistemih nacionalne panožne zveze na ravni / □ državni / □ mednarodni ………………………………….. / □ je dosegel-a vrhunski športni dosežek mednarodne vrednosti na tekmovanju …………………………………………………………………………., dne …………….. in …………………… ;
1. **mlad-a umetnik-ca in:**
* vpisan-a/vključen-a v ……………. šolo / ustanovo …………………………, kjer se vzporedno izobražuje / usposablja na področju umetnosti ……………………….;
* se udeležuje tekmovanj s področja umetnosti na ravni / □ državni / □ mednarodni, in sicer do sedaj na tekmovanjih:
1. tekmovanje …………………………………………., dne ……………..,
2. tekmovanje …………………………………………., dne ……………..,
3. tekmovanje …………………………………………., dne …………….. .
* ima med šolskim letom priprave na tekmovanja / nastope …………. …..x, daljša obdobja v obsegu ….. dni / …………………………………………………………….;
* druge okoliščine (podrobneje opišite, zakaj potrebuje prilagajanje šolskih obveznosti)

……………………………………………………………………………………………………………………………………………………………………………………………………………………………………………………………………………………………………………………………………………………………………………………………….

Prilagamo naslednja **dokazila**:

1. za **status športnika**:

□ potrdilo o registraciji učenca-ke pri športnem klubu/društvu in nacionalni panožni športni zvezi

□ dokazila / potrdilo o tekmovanjih učenca (najmanj 3) v uradnih tekmovalnih sistemih nacionalne panožne zveze, (vrhunski športni dosežek evropske ali svetovne vrednosti) / izpis iz uradne evidence na spletnih straneh nacionalne panožne zveze oziroma drugih pristojnih organov oz. inštitucij.

□ načrt tekmovanj / priprav za tekoče šolsko leto.

1. za **status mladega umetnika:**

□ verodostojna potrdila o udeležbi učenca na državnih/mednarodnih tekmovanjih s področja umetnosti (najmanj 3) (uradni seznam tekmovalcev, udeležencev/uradno poročilo o udeležencih/listina o priznanju oz. nagradi ipd./izpis iz uradnih evidenc)

□ verodostojna potrdila o doseženih najvišjih mestih/nagrad na državnih/mednarodnih tekmovanjih s področja umetnosti (najmanj 3) (uradni seznam tekmovalcev, udeležencev/uradno poročilo o udeležencih/listina o priznanju oz. nagradi ipd./izpis iz uradnih evidenc)

□ načrt tekmovanj/nastopov/priprav za tekoče šolsko leto.

Oče oz. zakoniti zastopnik: ………………………………

Mati: …………………………………….

**PRILOGA 2: DOGOVOR O PRILAGAJANJU ŠOLSKIH OBVEZNOSTI**

**OSNOVNA ŠOLA PREBOLD**

**GRAŠČINSKA CESTA 7**

**3312 PREBOLD**

Na podlagi Pravilnika o prilagajanju šolskih obveznosti in dodelitvi statusa učencem sklepamo

**DOGOVOR O PRILAGAJANJU ŠOLSKIH OBVEZNOSTI**

**med**

Osnovno šolo Prebold, ki jo zastopa ravnateljica Vesna Kumer,

**in**

učencem/učenko \_\_\_\_\_\_\_\_\_\_ iz \_\_\_\_ razreda, ki jo zastopajo starši oz. zakoniti zastopnik.

**1 Prilagajanje obiskovanja pouka ter drugih oblik obveznih dejavnosti**

**Učenec s statusom ima lahko naslednje prilagoditve pouka:**

* učenec lahko izostane **eno ali več ur pouka** v posameznem dnevu zaradi nujnih potreb treningov in vadbe v obdobju pred načrtovanimi tekmami ali nastopi,
* učenec lahko **en ali več dni** v tednu izostane od pouka zaradi udeležbe na tekmovanjih ali nastopih, ki potekajo v času pouka zaradi priprav na pomembnejša tekmovanja ali nastope,
* šola lahko učencu po potrebi prilagodi vsebine, metode in oblike dela ter mu nudi različne oblike individualne pomoči (dopolnilni pouk, dodatno posvetovanje z učiteljem, učno pomoč drugega učenca prostovoljca ipd.),
* učenec je lahko opravičen obveznosti udeležbe na ekskurzijah, športnih dnevih, šole v naravi ipd.

Učenec lahko koristi ugodnost iz te točke v okviru predloženega načrta aktivnosti na ustreznem športnem oziroma umetniškem področju, če klub ali nacionalna panožna zveza oziroma šola (pri vzporednem šolanju) ali druga organizacija s področja umetnosti z uradnim dokumentom (z žigom in podpisom trenerja/učitelja ali druge pooblaščene osebe) izda učencu pisno opravičilo oziroma obvestilo ali letni načrt dela, iz katerega so razvidni raven, čas-datum in kraj tekmovanja ali nastopa oziroma gre na daljše priprave na pomembnejše tekmovanje oziroma nastop ipd. Naveden dokument predloži razredniku **najmanj 10 dni** pred povečanimi obremenitvami.

**2 Prilagajanje načinov in rokov ocenjevanja ter drugih obveznosti v zvezi s pridobivanjem in preverjanjem znanja**

Učenec s statusom ima lahko naslednje prilagoditve **ocenjevanja znanja**:

* Učenec opravi pisno in ustno ocenjevanje znanja praviloma na napovedane roke za vse učence. Izjemoma, če tega ne dopuščajo predhodne obremenitve zaradi treningov oziroma vaj ali upravičena odsotnost v času pisnega ocenjevanja znanja, se lahko učenec predhodno z učiteljem dogovori za drug termin individualnega pisnega in ustnega ocenjevanja znanja (pri rednem pouku ali izven tega).
* Učenec mora biti ocenjen najmanj 14 dni pred koncem vsakega ocenjevalnega obdobja. Izjemoma je lahko ocenjen tudi v obdobju zadnjih 14 dni, če se (starši oz. učenec) glede na vse okoliščine z učiteljem posameznega predmeta dogovori, da opravlja pisno ocenjevanje znanja v tem obdobju; v tem obdobju ne velja ugodnost iz 1. alineje.
* Učenec ima možnost za dodatno posvetovanje z učiteljem v času rednega delovnega časa učitelja.
* V vsakem ocenjevalnem obdobju morajo učenci s statusom pridobiti toliko ocen, kot jih določa Pravilnik o ocenjevanju in preverjanju znanja.

**3 Obveznosti učenca ter drugih udeležencev**

**3. 1 Obveznosti učenca so:**

- da spoštuje šolska pravila;

- da se ravna po pravilih v pisnem Dogovoru o prilagajanju šolskih obveznosti;

- da vestno opravlja šolske obveznosti: sodeluje pri pouku, redno opravlja domače naloge, redno prinaša potrebne šolske pripomočke, sam poišče pomoč učitelja v času dopolnilnega pouka, če to pomoč potrebuje, pri sošolcih pozve o obravnavani učni snovi in obveznostih za čas odsotnosti;

- da se dogovarja z učiteljem za pisno in ustno ocenjevanje znanja v skladu s prvo alinejo prejšnjega odstavka;

- da se pred predvidenimi izostanki pozanima pri učiteljih o učnih vsebinah, ki se bodo med njegovo odsotnostjo pri pouku obravnavale;

- da sporoči vse spremembe v zvezi s statusom (prekinitev treniranja, šolanja oz. umetniškega udejstvovanja, poškodba ipd.);

- da redno obvešča starše, trenerja in razrednika o učnem uspehu;

- da zastopa osnovno šolo na šolskih tekmovanjih in prireditvah.

**3. 2 Obveznosti staršev so:**

- da redno spremljajo učni uspeh in vedenje svojega otroka – učenca v šoli;

- da redno sodelujejo s šolo;

- da obiskujejo pogovorne ure in roditeljske sestanke;

- da redno in pravočasno pisno opravičijo izostanke v skladu s šolskimi pravili oziroma pred izostankom pridobijo odobritev razrednika oziroma ravnateljice, če je ta več kot 5 dni in še ni predhodno odobren v Dogovoru o prilagajanju šolskih obveznosti.

**3. 3 Obveznosti razrednika so:**

- v šolsko dokumentacijo vpiše zahtevane podatke o statusu učenca (številko dogovora, vrsta statusa, čas dodelitve, mirovanje, prenehanje);

- obvešča ravnateljico in starše o vseh kršitvah dogovora v zvezi s statusom;

- ravnateljico posreduje pisna mnenja in predloge za mirovanje, prenehanje ali odvzem statusa;

- da usklajuje aktivnosti v zvezi s prilagajanjem šolskih obveznosti učenca v skladu s pravilnikom in Dogovorom o prilagajanju šolskih obveznosti;

- da spremlja izpolnjevanje pisnega dogovor o prilagajanju šolskih obveznosti in po potrebi opozarja podpisnike na obveznosti iz dogovora;

- ob povečani intenzivnosti vadbe v določenem obdobju v sodelovanju z učencem, starši in učitelji oblikuje dogovor o prilagoditvah obsega domačih nalog, ocenjevanju in drugih obveznosti v tem obdobju in to zabeleži pod opombe v dnevnik oddelka;

- učencu organizira učno pomoč drugega učenca prostovoljca.

**3. 4 Obveznosti učiteljev šole so:**

- da v primeru slabšega znanja vključijo učenca v dopolnilni pouk;

- v primeru napovedane daljše učenčeve odsotnosti učenca obvestijo, katero učno snov bodo v času njegove odsotnosti obravnavali;

- da se v primeru večjega števila treningov, vadb, nastopov oziroma tekmovanj dogovorijo z učencem o času opravljanja pisnega oziroma ustnega ocenjevanja znanja;

- da usmerjajo učenca k nadaljnjemu delu ter ga navajajo na samostojno delo doma.

**3. 5 Obveznosti ravnateljice so:**

- da spremlja izvajanje Dogovora o prilagajanju šolskih obveznosti.

**3. 6 Obveznosti trenerja/učitelja na področju umetniškega udejstvovanja učenca so:**

- da spremlja šolski uspeh učenca (če starši s tem soglašajo);

- po potrebi sodeluje z učencem in starši na pogovornih urah pri razredniku (če starši s tem soglašajo);

- da obvešča šolo o terminih treningov, priprav, vaj oziroma tekmovanj, nastopov;

- da obvešča šolo (razrednika) najmanj 5 dni vnaprej z uradnim pisnim opravičilom oziroma obvestilom ustanove, v kateri izvaja svoje delo, o potrebnem izostanku učenca, o spremembah glede terminov povečanega obsega treningov in priprav oz. vaj na tekmovanja in nastope. Napove izostanke od pouka zaradi priprav oziroma udeležbe na tekmovanjih ali nastopih.

Pripravila komisija za prilagajanje šolskih obveznosti.

KOMISIJA ZA PRILAGAJANJE RAVNATELJICA

ŠOLSKIH OBVEZNOSTI \_\_\_\_\_\_\_\_\_\_\_\_\_\_\_\_\_\_\_\_

PREDSEDNIK KOMISIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpisani starši in učenec se strinjamo z Dogovorom o prilagajanju šolskih obveznosti v šolskem letu 20\_\_/20\_\_.

 STARŠI UČENEC

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vročiti:

* staršem oz. učencu,
* razredniku,
* arhiv.